Nr

Referitor dosar nr. 8092/27.04.2018

**DECIZIA ETAPEI DE ÎNCADRARE**

**Nr. 00 din 00.00.2018**

**DRAFT**

 Ca urmare a solicitării de emitere a acordului de mediu adresate de **COJOCARIU ADRIAN IOAN** cu domiciliul în municipiul **Sibiu,** str. **Aron Pumnul,** nr. **2A,** județul **Sibiu**, înregistrată la **Agenţia pentru Protecţia Mediului Sibiu** cu nr. **8092/27.04.2018** şi completărilor ulterioare **nr. 9396/18.05.2018,** în baza

* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin **Legea nr. 49/2011**,

**Agenţia pentru Protecţia Mediului Sibiu** **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 23.05.2018, că proiectul **„Construire hală, conform PUZ aprobat cu HCL nr. 24/25.01.2018, branșamente utilități, organizare de șantier, împrejmuire gard”,** propus a fi amplasat în municipiul **Sibiu, str. Henri Coandă**, nr. **FN**, identificat prin **CF 124917**, județul **Sibiu, nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se încadrează în prevederile Hotărârii de Guvern nr. 445/2009, privind evaluarea impactului anumitor proiecte publice și private asupra mediului, **Anexa 2** – **pct. 10, lit. a)**: **„proiecte de dezvoltare a unităților/zonelor industriale”, punctul 13 a)** – “orice modificări sau extinderi, altele decât la pct. 22 din anexa nr. 1, ale proiectelor prevăzute în anexa nr.1 sau în anexa nr. 2, deja autorizate, executate sau în curs de a fi executate, care pot avea efecte semnificative negative asupra mediului”.

**1. Caracteristicile proiectului**

**a) mărimea proiectului**

Construcția propusă prin proiect va reprezenta o hală industrială, cu structură metalică și regim de înălțime parter având destinația depozitare materiale incombustibile.

Bilanțul teritorial:

-Suprafața totală teren = 13100 mp;

-Suprafața construită propusă = 4585 mp (35%);

-Suprafața ocupată de drumuri și platforme = 5240 mp (40%);

-Suprafața ocupată de zone verzi = 3275 mp (25%);

-POT propus = 35 %;

-CUT = 0,7;

-H max. = 8,55 m.

Lucrări propuse:

* construire hale metalice cu structură portantă - cadre din oțel;
* închidere exterioară pe structură din profile de tablă de oțel cu panouri metalice ;
* învelitoare tip șarpantă din panouri metalice termoizolante;
* tâmplărie din metal;
* pardoseala din beton.

În etapa inițială se va construi o hală metalică pe suprafața de 644 mp iar in etapa finală se vor construi 2 hale metalice și un pavilion administrativ, pe suprafața de 3941 mp.

Amplasamentul se va racorda la rețelele centralizate de alimentare cu apă și canalizare ape uzate urbane, conform Adresei nr. 3038/TL/05.06.2018, emisă de Sistemul de Gospodărire a Apelor Sibiu.

Alimentarea cu gaz metan nu este necesară a se racorda în incintă, pentru încălzire se vor utiliza combustibili energie electrică și energii regenerabile.

**b) cumularea cu alte proiecte**: nu este cazul;

**c) utilizarea resurselor naturale**: nu este cazul;

**d) producția de deșeuri**:

 - în perioada de execuție: deșeuri menajere, deșeuri din construcții, deșeuri metalice, deșeuri inerte;

 - în perioada de funcționare: deșeuri menajere; deșeuri de hârtie-carton, deșeuri de ambalaje.

Deşeurile generate atât în timpul realizării investiţiei cât şi în etapa operaţională vor fi eliminate/valorificate prin societăți autorizate, cu respectarea dispoziţiilor legale în vigoare;

**e) emisiile poluante, inclusiv zgomotul și alte surse de disconfort**

- în etapa de construcţie: emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - fără impact semnificativ.

- sol, subsol: se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de Primăria Municipiului Sibiu şi a verificării documentaţiei de către ing. Ruxanda Florian. Terenul studiat se află în intravilanul municipiului Sibiu, proprietatea Cojocariu Adrian Ioan și are destinația zonă de activități economice cu caracter comercial.

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

**e) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului, aria geografică și numărul persoanelor afectate:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului. Impact potenţial nesemnificativ, având în vedere caracteristicile proiectului şi localizarea acestuia;

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată:**

 Proiectul propus nu este localizat în arii protejate, nu intră sub incidența art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010 și a Certificatului de Urbanism emis de Primăria Municipiului Sibiu;
* respectarea amplasamentului conform planului de încadrare în zonă şi a planului de situaţie anexate documentaţiei;
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* aprovizionarea cu agregate necesare realizării investiției se va face numai din surse autorizate;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate operatorilor economici autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant;
* refacerea amplasamentului la finalizarea investiției, se va realiza conform proiectului tehnic de execuție.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 4(patru) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

 **DIRECTOR EXECUTIV, ŞEF SERVICIU AVIZE**

 **Ec. Ioan FRĂTICI ACORDURI, AUTORIZAŢII**

 **Ing. Livia MITEA**

 **Întocmit,**

  **Ing. Ruxanda FLORIAN**